ગઇ કાલે બપોરે વિધાનસભામાં કોંગ્રેસના દંડક અને સિદ્ધપુરના ધારાસભ્ય બળવંતસિંહ રાજપૂત, વીરમગામનાં ધારાસભ્ય ડો. તેજશ્રીબહેન પટેલ અને વિજાપુરના ધારાસભ્ય પ્રહ્લાદ પટેલે કોંગ્રેસના ધારાસભ્યપદેથી રાજીનામાં આપીને ભાજપનો કેસરિયો ખેસ પહેરી લેતાં પ્રદેશ કોંગ્રેસ કાર્યાલય રાજીવ ગાંધી ભવન ખાતે સન્નાટો છવાઇ ગયો છે. હાલ તો પ્રદેશ કોંગ્રેસના ટોચના નેતાઓએ પક્ષમાં ડેમેજ કંટ્રોલની કામગીરી હાથ ધરી છે.